 Mabao ya Mbeya City yaliwekwa kimiani na Hassan Mwasapili katika dakika ya 22 kwa kuunganisha pasi ya Haruna Moshi `Boban’ wakati jingine lilifungwa na Yohana Morris kwa kichwa dakika ya 45.JKT Ruvu waliandika bao lao la kufutia machozi katika dakika ya 38 lililowekwa kimiani na Musa Juma katika dakika ya 38 baada ya kuwazidi mbio mabeki wa Mbeya City.Kocha Msaidizi wa Mbeya City, Mohamed Kijuso amefurahia ushindi wa Mbeya City, ambapo alisema JKT Ruvu sio timu ya kubeza, ambapo ushindi huo utawafanya kucheza na Prisons Jumapili wakiwa wakijiamini zaidi.Kocha wa Ruvu JKT, Abdallah Kibadeni alisikitika na kipigo hicho, hasa ukizingatia kuwa wao walikuwa kwenye uwanja wao wa nyumbani.Alisema timu yake imecheza vizuri licha ya kipigo hicho, ambapo aliahidi kufanya vizuri katika mchezo unaofuata dhidi ya Yanga kwenye Uwanja wa Taifa.